Vaša ekselencijo gospodine Lukšiću, potpredsjedniče Vlade i ministre vanjskih poslova i evropskih integracija,

Drage kolege i prijatelji,

Dame i gospodo,

Zadovoljsto mi je i privilegija da vam u ime diplomatskog kora izrazim najsrdačniju zahvalnost za toplu dobrodošlicu i lijepe želje koji ste nam Vi, Vaša ekselencijo gospodine Lukšiću, uputili uoči predstojećih praznika.

Tokom 2013. godine, bili smo svjedoci značajnih pozitivnih rezultata koje je Crna Gora ostvarila na domaćoj sceni, a posebno u političkim i ekonomskim reformama u pravcu unapređenja kvaliteta života i društvene kohezije.

Visoko cijenimo uspješne korake koje je Crna Gora nastavila da pravi u ovoj godini u smislu procesa EU integracije kao i u pravcu ambicioznih reformi na putu članstva u NATO.

Crna Gora nastavlja da igra aktivnu i pozitivnu ulogu u bilateralnim odnosima sa zemljama regiona, kao i u regionalnim inicijativama za saradnju i stabilnost, bezbjednost, i dobrosusjednske odnose, koje predstavljaju suštinsku potrebu za dalje razumijevanje i prosperitet naroda i zemalja regiona, što će im ujedno pomoći u njihovim naporima za uspješnu integraciju u evro-atlantsku porodicu.

U ime diplomatskih predstavnika akreditovanih u Crnoj Gori, koristim ovu priliku da Vam prenesem naše najsrdačnije čestitke narodu Crne Gore, njihovim političkim predstavnicima, i Vladi Crne Gore i želje za uspješnu Novu godinu i radost njima i njihovim porodicama.

Hvala.